Σεγέστα

Η Σεγέστα ή Έγεστα ή Αίγεστα (στα Ιταλικά Segesta και στα Σικελικά Siggésta) ήταν αρχαία πόλη στην βορειοδυτική Σικελία κοντά στον οικισμό Καλαφατίμι-Σεγέστα που ανήκει διοικητικά στην Ιταλική επαρχία του Τράπανι. Σήμερα, εκεί υπάρχει ένας ναός δωρικού τύπου σε εξαίρετη κατάσταση και ένα αρχαίο θέατροΛήμμα Σέγεστα ή Έγεστα, εγκυκλοπαίδεια ΔΟΜΗ, 1972Διόδωρος Σικελιώτης, Ιστορική Βιβλιοθήκη, Βιβλίον ΙΔ, κεφ. 53 «συνέταξε δ´ αὐτῷ τὴν Αἴγεσταν καὶ τὴν Ἔντελλαν πολιορκεῖν»Λήμμα Έγεστα, Αίγεστα ή Σέγεστα, εγκυκλοπαιδικό λεξικό ΕΛευθερουδάκη, 1929Claudii Ptolemaei Geographia, Volume 1, Claudio Ptolomeo, sumtibus et typis Caroli Tauchnitii, 1843, σελ. 166.

Ιστορία

Σύμφωνα με τον Θουκυδίδη, πρώτοι εγκαταστάθηκαν στη Σικελία οι Σικανοί που ήσαν ιβηρικής καταγωγής και είχαν εκδιωχθεί από τους Λίγυες, αν και ισχυρίζονταν πως ήταν γηγενείς κάτοικοι της Σικελίας. Κατά την άλωση της Τροίας από τους Έλληνες, μερικοί Τρώες έφθασαν στη Σικελία και συγκατοίκησαν με τους Σικανούς σε δύο πόλεις, την Έρυκα και την Έγεστα, οι οποίες έλαβαν το κοινό όνομα ΈλυμοιΘουκυδίδης Ιστορία_του_Πελοποννησιακού_Πολέμου/ΣΤ II «πόλεις δ' αὐτῶν Ἔρυξ τε καὶ Ἔγεστα...» VI «οἱ Ἐγεσταῖοι ξυμμαχίαν ἀναμιμνῄσκοντες τοὺς Ἀθηναίους ἐδέοντο σφίσι ναῦς πέμψαντας ἐπαμῦναι...». Η Έγεστα είχε κακές σχέσεις με τον Σελινούντα από το 580 π.Χ, γεγονός που αποτέλεσε αφορμή για την σικελική εκστρατεία των Αθηναίων (415-413 π.Χ). Το 409 π.Χ, οι Εγεσταίοι είχαν συμμαχήσει με τους Καρχηδόνιους, όταν οι τελευταίοι κατέλαβαν τον Σελινούντα. Κατά τον Πρώτο Ρωμαιοκαρχηδονιακό Πόλεμο, οι Εγεσταίοι πρόδωσαν τους Καρχηδόνιους και πολέμησαν στο πλευρό των Ρωμαίων, γι' αυτό και ευνοήθηκαν κατά την ρωμαϊκή περίοδο. Ωστόσο, κατά τον 2ο αιώνα μ.Χ, η πόλη της Έγεστας καταστράφηκε.

Ονομασία

Οι κάτοικοι της πόλης αποκαλούνταν «Εγεσταίοι»(Θουκυδίδης) ή «Σεγεστανοί» (Αππιανός)Αππιανού Αλεξανδρέως, Ρωμαϊκών Ιλλυρική, X, Appiani Alexandrini Romanarum historiarum quae supersunt: ad optimorum librorum fidem accurate editae, Volumes 1-2, Appianus (of Alexandria) Sumtibus et typis Caroli Tauchnitii, 1829 - Rome «εοίκασι δε και Σεγεστανοί Λευκίω Κόττα και Μετέλλωι» ή «Σεγεσταίοι», όπως φαίνεται από νομίσματα με την ένδειξη ΣΕΓΕΣΤΑΙΩΝ (π.χ. σε δίδραχμο της περιόδου 475-455).

Την πόλη αποκαλούσαν Έγεστα (Θουκυδίδης (5ος-4ος αιώνας π.Χ.), Αίγεστα (Διόδωρος Σικελιώτης, 1ος αιώνας), Σεγέστα (Κλαύδιος Πτολεμαίος, 2ος αιώνας), ενώ σε νομίσματά της (π.χ. δες δίδραχμο 5ου αιώνα π.Χ.) φαίνεται το όνομα ΣΕΓΕΣΤΑ.

Παραπομπές

Πηγές
Λήμμα «Segesta» της Εγκυκλοπαίδειας Μπριτάνικα
Αίγεστα ή Έγεστα, λήμμα του Dictionary of Greek (Academic Dictionaries and Encyclopedias)

Εξωτερικοί σύνδεσμοι


κατηγορία:Αποικίες της Μεγάλης Ελλάδας
Κατηγορία:Αρχαιολογικοί τόποι στην Σικελία
Κατηγορία:Αρχαίοι ελληνικοί αρχαιολογικοί τόποι στην Ιταλία
Κατηγορία:Έλυμοι